Oficialusis leidinys L 077 , 20/03/2002 p. 0008 - 0010



Komisijos reglamentas (EB) Nr. 494/2002 2002 m. kovo 19 d. nustatantis papildomas technines priemones, skirtas merlūzų išteklių atkūrimui ICES III, IV, V, VI ir VII parajonių ir ICES VIII parajonio a, b, d ir e sektoriuose EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1998 m. kovo 30 d. Tarybos reglamentą (EB) Nr. 850/98 dėl žuvų išteklių apsaugos, taikant technines priemones jūrų gyvūnų jaunikliams apsaugoti [1], su paskutiniais pakeitimais, padarytais Reglamentu (EB) Nr. 973/2001 [2], ypač į jo 45 straipsnio 1 dalį, kadangi: (1) 2000 m. lapkričio mėn. Tarptautinė jūrų tyrinėjimo taryba (ICES) nurodė, kad merlūzų ištekliai ICES III, IV, V, VI ir VII parajoniuose ir ICES VIII parajonio a, b, d ir e sektoriuose atsidūrė ties rimta išsekimo riba. (2) Didžioji išteklių dauguma gyvena ICES V, VI ir VII parajoniuose ir ICES VIII parajonio a, b, d ir e sektoriuose. (3) 2001 m. birželio 14 d. Komisijos reglamentas (EB) Nr. 1162/2001, nustatantis priemones, skirtas merlūzų išteklių atkūrimui ICES III, IV, V, VI ir VII parajoniuose ir ICES VIII parajonio a, b, d ir e sektoriuose ir susijusias žvejybos laivų veiklos kontrolės sąlygas [3], nustatė tam tikrą skaičių papildomų techninių priemonių dėl šių išteklių atkūrimo. (4) Šios techninės priemonės galioja iki 2002 m. kovo 1 d. Tačiau iki nurodytos dienos Reglamentas (EB) Nr. 850/98 nebus pakeistas. Priemonių taikymo nutraukimas padarytų didelę žalą merlūzų ištekliams. (5) Todėl reikia nedelsiant imtis veiksmų, užtikrinančių Reglamente (EB) Nr. 1162/2001 nustatytų priemonių taikymo tęstinumą, kol Taryba patvirtins Reglamento (EB) Nr. 850/98 pakeitimus. (6) Žvejyba sijiniais tinklais, kurių akių dydis mažesnis kaip 100 mm, tuose rajonuose, kuriuose leidžiama žvejoti tik kitais traukiamaisiais įrankiais, kurių akių dydis yra 100 mm arba didesnis, neturėtų kelti pavojaus merlūzų išteklių apsaugai, kadangi žvejojant sijiniais tinklais tik labai nedidelis merlūzų kiekis yra sugaunamas kaip priegauda. Tačiau būtina užtikrinti, kad nebūtų viršijama nedidelė priegauda, todėl būtina apriboti tokios žvejybos trukmę ir geografinį rajoną. (7) Reglamento (EB) Nr. 1162/2001 2 straipsnio 2 dalyje numatyta leidžianti nukrypti nuostata, kuri pateisinama tuo, kad merlūzų sugavimų apribojimas gali kiekvieną dieną žvejojantiems mažiems žvejybos laivams sukelti rimtų ekonominių problemų. Leidžiančios nukrypti nuostatos pasekmės merlūzų išteklių apsaugai ir atkūrimui yra nereikšmingos. Todėl ši leidžianti nukrypti nuostata turėtų išlikti. (8) Šiame reglamente numatytos priemonės atitinka Žuvininkystės ir akvakultūros vadybos komiteto nuomonę, PRIĖMĖ ŠĮ REGLAMENTĄ: 1 straipsnis Šis reglamentas taikomas žvejybos laivams, žvejojantiems ICES V ir VI parajoniuose, ICES VII parajonio b, c, f, g, h, j ir k sektoriuose ir ICES VIII parajonio a, b, d ir e sektoriuose. 2 straipsnis 1. Nepaisant Reglamento (EB) Nr. 850/98 4 straipsnio 4 dalyje ir 15 straipsnyje nustatytų sąlygų, merlūzų (Merluccius merluccius) laimikis, laikomas laive, turinčiame traukiamuosius įrankius (išskyrus sijinius tinklus), kurių akių dydis yra nuo 55 iki 99 mm, negali viršyti 20 % bendro laive laikomų sugautų jūrų gyvūnų svorio, o merlūzų laimikis, laikomas laive, turinčiame sijinius tinklus, kurių akių dydis yra nuo 55 iki 99 mm, negali viršyti 5 % bendro laive laikomų sugautų jūrų gyvūnų svorio. 2. Straipsnio 1 dalies nuostatos netaikomos laivams, kurių bendras ilgis neviršija 12 metrų ir kurie grįžta į uostą per 24 valandas nuo paskutinio išplaukimo iš jo. 3 straipsnis Draudžiama naudoti: a) išskyrus ICES V ir VI parajoniuose, tralo maišus ir (arba) ilginamuosius traukiamojo tinklo gabalus, išskyrus sijinius tinklus, kurių akių dydis yra didesnis kaip 55 mm, kurie pagaminti ne iš viengubos gijos tinklinės medžiagos, kurio kiekviena gija ne storesnė kaip 6 mm, arba ne iš dvigubos gijos tinklinės medžiagos, kurio kiekviena gija ne storesnė kaip 4 mm; b) dugninius traukiamuosius tinklus (išskyrus sijinius tinklus), į kurių sudėtį įeina tralo maišas, kurio akių dydis yra nuo 70 iki 89 mm, o akių skaičius bet kuriame tralo maišo apskritimo ilgyje (išskyrus audinio siūles ir kraštus) viršija 120; c) dugninius traukiamuosius tinklus, į kurių sudėtį įeina atskira ketursienė tinklinė medžiaga, kurios kraštai nėra vienodo ilgio; d) dugninius traukiamuosius tinklus, prie kurių tralo maišas, kurio akių dydis yra mažesnis kaip 100 mm, yra ne įsiūtas į maišo dalį, esančią priešais tralo maišą, o pritvirtintas kitaip. 4 straipsnis Draudžiama turėti laive ir statyti sijinius tinklus, kurių akių dydis yra 70 mm arba didesnis, išskyrus atvejus, kai visą viršutinę tokio tinklo priekinės dalies pusę sudaro tinklinės medžiagos sekcija, kurios kiekvienos akies dydis yra mažesnis kaip 180 mm ir kuri yra pritvirtinta: - tiesiai prie viršutinės tinklavirvės arba - prie ne daugiau kaip trijų eilių bet kokio akių dydžio tinklinės medžiagos, tiesiogiai pritvirtinto prie viršutinės tinklavirvės. Tinklinės medžiagos sekcija tęsiasi užpakalinės tinklo dalies kryptimi ne mažiau kaip akių skaičiumi, nustatomu taip: a) tinklo sijos ilgis metrais dalijamas iš 12; b) rezultatas, gautas a straipsnio dalyje, dauginamas iš 5400; c) rezultatas, gautas b straipsnio dalyje, dalijamas iš mažiausios sekcijos akies dydžio milimetrais; d) nekreipiama dėmesio į c straipsnio dalyje gauto rezultato skaičius po kablelio. 5 straipsnis 1. Straipsnio 2 dalyje nustatomos šios geografinės teritorijos: a) teritorija, kurios ribos yra tiesios linijos, jungiančios taškus, kurių geografinės koordinatės nurodytos toliau, ir atskiriančios nuo tos teritorijos dalis, esančias 12 jūrmylių atstumu nuo Airijos pakrantės: 53o 30′ šiaurės platumos, 11o 00′ vakarų ilgumos, 53o 30′ šiaurės platumos, 12o 00′ vakarų ilgumos, 53o 00′ šiaurės platumos, 12o 00′ vakarų ilgumos, 51o 00′ šiaurės platumos, 11o 00′ vakarų ilgumos, 49o 30′ šiaurės platumos, 11o 00′ vakarų ilgumos, 49o 30′ šiaurės platumos, 07o 00′ vakarų ilgumos, 51o 00′ šiaurės platumos, 07o 00′ vakarų ilgumos, 51o 00′ šiaurės platumos, 10o 30′ vakarų ilgumos, 51o 30′ šiaurės platumos, 11o 00′ vakarų ilgumos, 53o 30′ šiaurės platumos, 11o 00′ vakarų ilgumos; b) teritorija, kurios ribos yra tiesios linijos, jungiančios taškus, kurių geografinės koordinatės nurodytos toliau, ir atskiriančios nuo tos teritorijos dalis, esančias 12 jūrmylių atstumu nuo Prancūzijos pakrantės: 48o 00′ šiaurės platumos, 06o 00′ vakarų ilgumos, 48o 00′ šiaurės platumos, 07o 00′ vakarų ilgumos, 45o 00′ šiaurės platumos, 02o 00′ vakarų ilgumos, 44o 00′ šiaurės platumos, 02o 00′ vakarų ilgumos, taškas, esantis Prancūzijos pakrantėje, 44o 00′ šiaurės platumos, taškas, esantis Prancūzijos pakrantėje, 45o 30′ šiaurės platumos, 45o 30′ šiaurės platumos, 02o 00′ vakarų ilgumos, 45o 45′ šiaurės platumos, 02o 00′ vakarų ilgumos, 48o 00′ šiaurės platumos, 06o 00′ vakarų ilgumos. 2. Straipsnio 1 dalyje nurodytose teritorijose: - draudžiama bet kokia žvejybos veikla naudojant traukiamąjį tinklą (išskyrus sijinius tinklus), kurių akių dydis yra nuo 55 iki 99 mm, - draudžiama bet kokiu tikslu mesti (iš dalies arba pilnai) ar kaip nors kitaip statyti traukiamąjį tinklą (išskyrus sijinius tinklus), kurių akių dydis yra nuo 55 iki 99 mm, - visi traukiamieji tinklai (išskyrus sijinius tinklus), kurių akių dydis yra nuo 55 iki 99 mm, turi būti surišami ir sukraunami taip, kaip nustatyta 1993 m. spalio 1 d. Reglamento (EEB) Nr. 2847/93, nustatančio bendros žuvininkystės politikos kontrolės sistemą [4], 20 straipsnio 1 dalyje. Straipsnio 1 dalies a punkte nurodytoje teritorijoje: - draudžiama bet kokia žvejybos veikla, naudojant statomąjį tinklą, kurio akių dydis yra mažesnis kaip 120 mm, - draudžiama bet kokiu tikslu mesti (iš dalies arba pilnai) ar kaip nors kitaip statyti statomąjį tinklą, kurio akių dydis yra mažesnis kaip 120 mm, - visi statomieji tinklai, kurių akių dydis mažesnis kaip 120 mm, turi būti surišami ir sukraunami taip, kaip nustatyta Reglamento (EEB) Nr. 2847/93 20 straipsnio 1 dalyje. Straipsnio 1 dalies b punkte nurodytoje teritorijoje: - draudžiama bet kokia žvejybos veikla, naudojant statomąjį tinklą, kurio akių dydis yra mažesnis kaip 100 mm, - draudžiama bet kokiu tikslu mesti (iš dalies arba pilnai) ar kaip nors kitaip statyti statomąjį tinklą, kurio akių dydis yra mažesnis kaip 100 mm, - visi statomieji tinklai, kurių akių dydis yra mažesnis kaip 100 mm, turi būti surišami ir sukraunami taip, kaip nustatyta Reglamento (EEB) Nr. 2847/93 20 straipsnio 1 dalyje. 6 straipsnis 1. Sijiniai tinklai, kurių akių dydis yra nuo 55 iki 99 mm, gali būti statomi arba metami (iš dalies arba pilnai) tik toje 5 straipsnio 1 dalies a punkte nustatytos teritorijos dalyje, kuri yra į rytus nuo 07o 30′ vakarų ilgumos, ir tik nuo balandžio iki spalio mėn. 2. Sijiniai tinklai, kurių akių dydis yra nuo 55 iki 99 mm, gali būti statomi arba metami (iš dalies arba pilnai) tik toje 5 straipsnio 1 dalies b punkte nustatytos teritorijos dalyje, kuri yra į pietus nuo 46o 00′ šiaurės platumos, ir tik nuo birželio iki rugsėjo mėn. 3. 5 straipsnio 1 dalies a punkte ir 5 straipsnio 1 dalies b punkte nustatytų teritorijų dalyse, išskyrus nurodytas straipsnio 1 ir 2 dalyse, visi sijiniai tinklai, kurių akių dydis yra nuo 55 iki 99 mm, turi būti surišami ir sukraunami taip, kaip nustatyta Reglamento (EEB) Nr. 2847/93 20 straipsnio 1 dalyje. 7 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Jis taikomas nuo 2002 m. kovo 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. kovo 19 d. Komisijos vardu Franz Fischler Komisijos narys [1] OL L 125, 1998 4 27, p. 1. [2] OL L 137, 2001 5 19, p. 1. [3] OL L 159, 2001 6 14, p. 4. [4] OL L 261, 1993 10 20, p. 1. --------------------------------------------------